stanford-oval/wikipedia huggingface dataset:
מד דופק
טכנולוגיות > אופטי

מכשירים עדכניים יותר משתמשים באופטיקה כדי למדוד את קצב הלב על ידי הארת אור מנורת LED דרך העור ומדידת האופן שבו הוא מתפזר מכלי הדם. בנוסף למדידת קצב הלב, חלק מהמכשירים המשתמשים בטכנולוגיה זו מסוגלים למדוד את ריווי החמצן בדם.
ניתן להשתמש במכשירים חדשים יותר כגון טלפונים סלולריים או שעונים כדי להציג ולאסוף את המידע. חלק מהמכשירים יכולים לנטר בו זמנית את קצב הלב, ריווי החמצן ופרמטרים אחרים. אלה עשויים לכלול חיישנים כגון מד תאוצה, גירוסקופ ו-GPS לזיהוי מהירות, מיקום ומרחק. בשנים האחרונות מקובל ששעונים חכמים כוללים מדי דופק, מה שהגדיל מאוד את הפופולריות שלהם. חלק מהשעונים החכמים והטלפונים הסלולריים משתמשים לעיתים קרובות בחיישנים פוטופלטיסמוגרפים.
דיוק

מדי הדופק החדשים יותר, מבוססי שורש כף היד, השיגו רמות דיוק כמעט זהות למקביליהם ברצועות החזה, עם בדיקות עצמאיות המציגות עד 95% דיוק, אך לפעמים יותר מ-30% שגיאות יכולות להימשך מספר דקות. מכשירים אופטיים יכולים להיות פחות מדויקים כאשר משתמשים בהם במהלך פעילות נמרצת, או כאשר משתמשים בהם מתחת למים.
השונות בקצב הלב זמינה פחות במכשירים אופטיים. אפל הציגה איסוף נתוני שינוי קצב הדופק למכשירי אפל ווטש בשנת 2018. Fitbit החלה להציע ניטור קצב הדופק במכשירים שלהם החל מ-Fitbit Sense, שיצא בשנת 2020.
הערות שוליים

↑  Burke E, ed. (1998). Precision Heart Rate Training. Champaign, IL: Human Kinetics. ISBN 978-0-88011-770-8.
↑  Pan J, Tompkins WJ (במרץ 1985). "A real-time QRS detection algorithm". IEEE Transactions on Bio-Medical Engineering. 32 (3): 230–236. doi:10.1109/TBME.1985.325532. PMID 3997178. S2CID 14260358. {{cite journal}}:  (עזרה)
↑  Song, Victoria (1 אפריל 2022). "How to measure heart rate on your smartwatch / Smartwatches have beefed up their heart health features in recent years". The Verge. נבדק ב-27 פברואר 2024.
↑  Barnhart P (21 במרץ 2022). "Are Wrist Type Monitors Reliable?". All The Stuff. {{cite web}}:  (עזרה)
↑  Caldwell S (26 במרץ 2018). "Heart Rate Variability (HRV): What is it, and why does Apple track it?". iMore. נבדק ב-2022-01-24. {{cite web}}:  (עזרה)
↑  "A timeline and history of Fitbit". verizon.com (באנגלית). נבדק ב-2024-05-13.
נאורה אבן-זהב

נאורה אבן-זהב (נולדה ב-11 באוקטובר 1947) היא ספורטאית פאראלימפית בעלת מדליות במקצועות האתלטיקה וחברת נבחרת הנשים בכדורסל כיסאות גלגלים.
אבן-זהב נולדה בבוקרשט למשפחת הלזינגר. בהיותה בת 4 חודשים עלתה לארץ ישראל ממחנות המעצר בקפריסין.
בגיל 8 חלתה בשיתוק ילדים ובשנת 1961 הצטרפה לפעילות במרכז הספורט לנכים והתאמנה באתלטיקה, סיף, חץ וקשת וכדורסל כיסאות גלגלים. היא התחרתה בתחרויות והשתתפה במשחקי סטוק מנדוויל.
במשחקים הפאראלימפיים תל אביב (1968) זכתה עם נבחרת הנשים בכדורסל במדליית זהב. בתחרויות האתלטיקה זכתה בשתי מדליות כסף במירוץ כיסאות גלגלים ל-60 מטר ובמרוץ שליחים 4X40 וזכתה במדליית ארד בתחרות סללום. בתחרויות החץ וקשת סיימה במקום השביעי.
בשנת 1970 הייתה ממייסדי האגודה הישראלית לקליעה בחץ וקשת.
בשנים מאוחרות יותר השתתפה עם נבחרת הנשים בכדורסל כיסאות גלגלים בתחרויות המשחקים הפאראלימפיים ניו יורק וסטוק מנדוויל (1984) בהם זכתה הנבחרת במדליית כסף, והופעתה האחרונה עם נבחרת הכדורסל הייתה במשחקים הפאראלימפיים סיאול (1988). בנוסף לקחת חלק ב-6 אליפויות אירופה ובשנת 1996 השתתפה באליפות העולם בבריטניה.
הייתה נשואה לספורטאי ספורט נכים ישראל אבן-זהב עד למותו ב-2024.
משמאל לימין: הקשתים הפאראלימפיים מיכל אסקפה, נאורה אבן-זהב, אברהם רייבי ומשה פלד, 1968
ניקולס נגרופונטה

| --- | --- |

 לידה:  1 בדצמבר 1943 (בן 81) ניו יורק, ניו יורק, ארצות הברית 
 ענף מדעי:  מדעי המחשב 
 מקום לימודים:  המכון הטכנולוגי של מסצ'וסטס  Buckley School  בית הספר צ'ואט רוזמרי הול  Fay School 
 מוסדות:  המכון הטכנולוגי של מסצ'וסטס 
 
ניקולס נגרופונטה (באנגלית: Nicholas Negroponte; נולד ב-1 בדצמבר 1943) הוא ארכיטקט ומדען מחשבים יווני-אמריקני הידוע בעיקר כמי שייסד וכיהן כיו"ר מעבדת המדיה של המכון הטכנולוגי של מסצ'וסטס (MIT), וכמי שייסד את של ארגון ה-OLPC ("מחשב לכל ילד" באנגלית: One Laptop Per Child).
ביוגרפיה > נעוריו ותחילת דרכו

נגרופונטה גדל באפר איסט סייד, מנהטן, ניו יורק. אביו, דימיטרי ג'ון, הוא איל ספנות. אחיו הצעיר ג'ון היה סגן מזכיר המדינה של ארצות הברית.
בצעירותו למד בבית הספר הפרטי באקלי שבניו-יורק, בלה רוזי שבשווייץ ובתיכון צ׳וט רוזמרי הול (Choate Rosemary Hall) בוולינגפורד קונטיקט, שם סיים את לימודיו ב-1961.
ביוגרפיה > קריירה

ב-1966 סיים לימודי תואר שני בארכיטקטורה מ-MIT, והצטרף לסגל האקדמי של המכון. במסגרת לימודיו חקר סוגיות של תכנון בעזרת מחשב. ב-1967 ייסד נגרופונטה את קבוצת ארכיטקטורת המכונה של MIT, שילוב של מעבדה ואוסף מדענים שחקרו גישות חדשות לאינטראקציה של אנשים עם מחשבים. ב-1985 הקים נגרופונטה את מעבדת המדיה של MIT עם ג'רום ב. וויסנר. כדירקטור, הוא הפך את המעבדה למעבדת המדיה המובילה בעולם אשר משמשת כ"מגרש משחקים" לטכנולוגיות ממשקי מחשב.
לצד עבודתו ב-MIT שימש גם כפרופסור אורח באוניברסיטת ייל, אוניברסיטת מישיגן ובאוניברסיטת קליפורניה בברקלי.
בשנת 1992 היה נגרופונטה המשקיע הראשון במגזין Wired, שם גם כתב טור חודשי בשנים 1993–1998. ב-1995 הרחיב נגרופונטה רבים מהרעיונות שהופיעו בטור לספר בשם "להיות דיגיטלי" ("Being Digital"), בו הוא חזה את הדרך בה העולם האינטראקטיבי, עולם הבידור ועולם המידע לבסוף יתמזגו לעולם אחד. הספר היה לרב מכר ותורגם לכעשרים שפות. למרות זאת, עלו ביקורות שגרסו כי הרעיונות הטכנו-אוטופיים לוקים בחוסר התייחסות למציאות ההיסטורית, הפוליטית והתרבותית, שעל-פיהן יש לבחון טכנולוגיות חדשות.
בשנת 2000 פרש נגרופונטה מניהול מעבדת המדיה, אך נשאר בתפקידו כיו"ר. בשנת 2006 פרש גם מתפקיד זה כדי לפנות את זמנו לקידום פרויקט "מחשב לכל ילד" (OLPC). המיזם שהוקם על ידי נגרופונטה ועמיתיו למעבדה נועד להרחיב את הגישה למחשבים ולרשת האינטרנט במדינות מתפתחות.
נגרופונטה מכהן במספר דירקטוריונים, ובכלל זה בדירקטוריון של מוטורולה, Velti ו-Ambient Devices. הוא גם מכהן בוועדה המייעצת של TTI/Vanguard. במהלך שלושים השנים האחרונות הוא השקיע ביותר מ-30 חברות הזנק כגון Zagats, Wired, Ambient Devices, Skype ו-Velti. באוגוסט 2007 הוא מונה לוועדה מבקרת שנועדה לוודא את המשך ההגינות והעצמאות של ה-Wall Street Journal ועוד מספר פרסומים של ה-דאו ג'ונס. הוא מכהן גם במספר ועדות מייעצות של רשות התקשורת האמריקאית (FCC) ושל הנציבות האירופית.
ביוגרפיה > חיים אישיים

נגרופונטה נשוי לאליין ולהם בן אחד.
נגרופונטה מציג את פרויקט מחשב לכל ילד, ב"פסגת האו"ם למען חברת המידע", שנערכה בתוניס בשנת 2005.
אלכסנדר מאכט

| --- | --- |

 לידה:  6 באוקטובר 1892 קובנה, האימפריה הרוסית 
 פטירה:  14 בינואר 1973 (בגיל 80) תל אביב-יפו, ישראל 
 הישג בולט:  היה מס' 218 בעולם בשנת 1935
 מד כושר מרבי:  2348 (בספטמבר 1935)
 מקצוע נוסף:  בנקאי
 מדינה:  רוסיה, ליטא, ישראל
 הערות:  אלוף ליטא בשחמט המנהל הראשון של הבנק לתעשייה
 
אלכסנדר מאכט (בליטאית: Aleksandras Machtas;‏ 6 באוקטובר 1892 – 14 בינואר 1973) היה שחמטאי ובנקאי יהודי-ליטאי, אלוף ליטא בשחמט, המנהל הראשון של הבנק לתעשייה, מחלוצי הבנקאות הישראלית ומראשוני הבנקאים בתל אביב הקטנה.
חייו

אלכסנדר זיסל מאכט נולד בשנת 1892 בקובנה שבליטא, אז חלק מהאימפריה הרוסית. היה מראשי הקהילה היהודית בקובנה ומנהל הבנק הגדול בה, "הבנק היהודי המרכזי", ששכן בשדרה הראשית של העיר, שהייתה בין מלחמות העולם הבירה הזמנית של ליטא העצמאית. מאכט התפרסם ברחבי המדינה דווקא כמי שהיה לאלוף ליטא בשחמט במשך שנים רבות.
בשנת 1936, לאחר שקיבל הזמנה אישית ממייסדה ונשיאה הראשון של התאחדות התעשיינים, אריה שנקר, להתמנות למנהלו הראשון של הבנק לתעשייה שזה עתה נוסד על ידיו, עלה עם רעייתו, אסתר, ילידת קובנה, וילדיהם לארץ ישראל והתיישב בתל אביב.
מאכט הפך לאחד מפרנסי העיר תל אביב וניהל במשך שנים רבות את הבנק הישראלי לתעשייה. בבנק עבדו גם סשה ארגוב ואברהם ברושי ובעידודו של מאכט יצאו מבין כותלי הבנק רבים מנכסי צאן ברזל בזמר העברי בשנות ה-40 וה-50. מאכט פרש מניהול הבנק בראשית שנות ה-60.
אלכסנדר מאכט נפטר בשנת 1973 בתל אביב.
משפחתו

לזוג נולדו ארבעה ילדים : ישראל,שרה,יעקב ורבקה.
בתו שרה נישאה בחודש דצמבר שנת 1936 ליונתן, בנו של הסופר אלתר דרויאנוב, מחבר "ספר תל אביב" ו"ספר הבדיחה והחידוד". בתם, נכדתו של מאכט, הייתה שחקנית התיאטרון הלאומי "הבימה" והפעילה החברתית יעל דרויאנוב. לאחר מכן נישאה בשנית למשה, מראשוני המהנדסים ילידי תל אביב, בנו של פעיל הציבור שלום פחטר.
בתו רבקה, נישאה בשנת 1941 למשפטן, העיתונאי והפעיל הציוני, משה מילר מולאור.
בנו, יעקב מאכט, היה ממקימי קיבוץ נגבה, פקיד בכיר במשרד האוצר ומנכ"ל בנק לאומי.
שחמט

אלכסנדר זיסל מאכט זכה באליפות ליטא בשחמט 7 פעמים, יותר מכל שחמטאי אחר בהיסטוריה של ליטא העצמאית שבין מלחמות העולם.
זכה באליפות ברציפות בשנים: 1923, 1924, 1926, 1927, 1928 ולאחר מכן שוב בשנים 1931, 1932.
השתתף פעמיים באולימפיאדת השחמט כחבר הנבחרת הליטאית, באולימפיאדת השחמט 1930 בהמבורג ובאולימפיאדת השחמט 1935 בוורשה.
השחמטאי הליטאי הראשון שייצג את ליטא בשולחן הראשון (מדורג ראשון) באולימפיאדות השחמט.
השחמטאי הליטאי הראשון ששיחק משחק רשמי מול אלוף עולם מכהן, (אלכסנדר אלכין).
בישראל הוא התמנה ליו"ר איגוד השחמט בשנת 1959.
ממשחקיו

אלכסנדר מאכט - פרדריק ייטס מהסיבוב ה-13 באולימפיאדת השחמט 1930
כדי לראות את המשחקים, יש לאפשר בדפדפן שלכם ג'אווהסקריפט.
[Event "Hamburg Olympiad"]
[Site "Hamburg GER"]
[Date "1930.07.23"]
[EventDate "1930.07.13"]
[Round "13"]
[Result "1-0"]
[White "Aleksander Macht"]
[Black "Fred Dewhirst Yates"]
[ECO "D63"]
[WhiteElo "?"]
[BlackElo "?"]
[PlyCount "67"]
1.d4 Nf6 2.Nf3 e6 3.c4 d5 4.Nc3 Nbd7 5.Bg5 Be7 6.e3 O-O 7.Rc1
c6 8.Qc2 Re8 9.Bd3 Nf8 10.O-O Nh5 11.Bxe7 Qxe7 12.Ne5 g6 13.f4
f5 14.Rf3 Nf6 15.h3 N8d7 16.g4 Kh8 17.Rg3 Nxe5 18.fxe5 Ne4
19.Bxe4 dxe4 20.gxf5 exf5 21.Ne2 g5 22.Kh2 h6 23.Rcg1 Be6
24.h4 g4 25.Nf4 Qxh4+ 26.Rh3 Qg5 27.Rh5 Qg7 28.Kg3 Kg8 29.Rgh1
Kf7 30.d5 cxd5 31.cxd5 Qxe5 32.dxe6+ Rxe6 33.Qb3 Re8 34.Rxh6
1-0
ולדאס מיקאנס - אלכסנדר מאכט אליפות ליטא 1932
כדי לראות את המשחקים, יש לאפשר בדפדפן שלכם ג'אווהסקריפט.
[Event "Lithuania championship match"]
[Site "Kaunas"]
[Date "1932.04.24"]
[EventDate "?"]
[Round "11"]
[Result "0-1"]
[White "Vladas Mikenas"]
[Black "Aleksander Macht"]
[ECO "A47"]
[WhiteElo "?"]
[BlackElo "?"]
[PlyCount "84"]
1. d4 Nf6 2. Nf3 b6 3. e3 Bb7 4. Bd3 c5 5. b3 cxd4 6. exd4 g6
7. Bb2 Bg7 8. Nbd2 O-O 9. O-O Nd5 10. Re1 Nf4 11. Bf1 d6
12. g3 Ne6 13. Bc4 d5 14. Bd3 Nc5 15. Bf1 Ne4 16. Ne5 Nd7
17. f3 Nxd2 18. Qxd2 Qc7 19. Nxd7 Qxd7 20. a4 a5 21. Bb5 Qc7
22. Ba3 Bf6 23. Qe3 Bc6 24. Bd3 Rfe8 25. f4 Bd7 26. Bb2 h5
27. Re2 h4 28. Qf3 hxg3 29. hxg3 Kg7 30. g4 Rh8 31. g5 Rh3
32. gxf6+ exf6 33. Qg2 Qxf4 34. Rf1 Qh4 35. Rf3 Rh8 36. Rxh3
Bxh3 37. Qf3 Qg5+ 38. Rg2 Bxg2 39. Qxg2 Qe3+ 40. Kf1 Rh4
41. Be2 Rf4+ 42. Ke1 Rf5 0-1
אלכסנדר מאכט - רודולף שפילמן במסגרת דו-קרב משנת 1934
כדי לראות את המשחקים, יש לאפשר בדפדפן שלכם ג'אווהסקריפט.
[Event "2 games match"]
[Site "Kaunas"]
[Date "1934.04.06"]
[EventDate "?"]
[Round "2"]
[Result "1-0"]
[White "Aleksander Macht"]
[Black "Rudolf Spielmann"]
[ECO "E10"]
[WhiteElo "?"]
[BlackElo "?"]
[PlyCount "61"]
1. d4 Nf6 2. Nf3 c5 3. d5 b5 4. c4 e6 5. Bg5 Qb6 6. Bxf6 gxf6
7. e4 b4 8. Be2 d6 9. O-O Bh6 10. Ne1 e5 11. Bg4 Nd7 12. Qd3
Ke7 13. Qh3 Bg7 14. Nc2 h5 15. Bf5 Bh6 16. Ne3 Qd8 17. Nd2
Bxe3 18. fxe3 Nf8 19. Qh4 Rh6 20. Rf3 Ng6 21. Qf2 Qh8 22. Bxc8
Rxc8 23. Nb3 Nf8 24. Na5 Rc7 25. Nc6+ Ke8 26. a3 b3 27. Qd2
Ng6 28. Qa5 Kd7 29. Qb5 Kc8 30. Qa6+ Kd7 31. Nxa7 1-0
הערות שוליים

↑  מת א. מאכט, המנהל הראשון של הבנק לתעשיה, מעריב, 15 בינואר 1973
↑  הזמנה לחתונה, דבר, 24 בדצמבר 1936
↑  Chess-Olympiad 1-Machtas-independent Lithuania-1930-first board-Alekhine-world champion- Alexander-Jewish player-Kaunas-Lithuanian team-Sembergas-Vistaneckis-Abramavicius-Kolodnas אולימפיאדת השחמט-נבחרת ליטא-אלכסנדר מאכט-1930-שחמטאי יהודי-קובנה, באתר litalita.com
↑  חמישים שנות שחמט, דבר, 19 ביוני 1959
אנה פאולה ולדאו

| --- | --- |

 לידה:  16 במאי 1976 (בת 48) ברזיל בלו הוריזונטה, מינאס ז'ראיס
 שם לידה:  אנה פאולה משאדו ולדאו בסה
 מוקד פעילות:  ברזיל 
 תקופת הפעילות:  מ-1997
 מקום לימודים:  Christ for the Nations Institute, האוניברסיטה הפדרלית של מינאס ז'ראיס 
 עיסוק:  זמרת, זמרת-יוצרת
 סוגה:  פופ, פופ רוק
 שפה מועדפת:  פורטוגזית, פינית, ספרדית, אנגלית, פורטוגזית ברזילאית 
 חברת תקליטים:  דיאנטה דו טרונו
 בן או בת זוג:  Gustavo Bessa 
 www.diantedotrono.com
 חתימה:  
 
אנה פאולה משאדו ולדאו בסה (בפורטוגזית: Ana Paula Machado Valadão Bessa; נולדה ב-16 במאי 1976) היא זמרת-יוצרת ברזילאית, סולנית להקת הפופ רוק הנוצרי דיאנטה דו טרונו.
ביוגרפיה

פרק זה לוקה בחסר. אנא תרמו לוויקיפדיה ו.
ולדאו היא בתו של הכומר מרסיו ולדאו, מכנסיית הענק הבפטיסטית לגואיניה בבלו הוריזונטה שבברזיל. בצעירותה השתתפה במספר הרכבים מוזיקליים. היא החלה ללמוד משפטים באוניברסיטה המקומית בעירה, אך עזבה ב-1996 ועברה ללמוד במכון "כרייסט למען האומות" בדאלאס, טקסס שבארצות הברית. עם שובה התגייסה ליוזמת אביה, להקים להקה שתאסוף כסף לצדקה למען ילדי הודו, והוציאה אלבום בכורה עם הלהקה שהוקמה, "דיאנטה דו טרונו", ב-1998. לאור הצלחת האלבום, היא המשיכה להוציא אלבומים רבים נוספים עם הלהקה, חלקם בהופעות חיות שזכו לקהל רב. ולדאו ולהקתה זכו בכ-32 פרסים שונים לאורך שנות פעילותם.
נישאה בשנת 2000 לכומר גוסטב בסה, ונולדו להם שני בנים.
דיסקוגרפיה > אלבומי סולו

2009: As Fontes do Amor
2010: Ana Paula Valadão Live In Finland
דיסקוגרפיה > עם דיאנטה דו טרונו

Diante do Trono :1998
Exaltado :2000
Águas Purificadoras :2000
Aclame ao Senhor :2000
Shalom Jerusálem :2000
Preciso de Ti :2000
Brasil Diante do Trono :2000
Nos Braços do Pai :2002
Quero Me Apaixonar :2003
Esperança :2000
Ainda Existe Uma Cruz :2005
Por Amor de Ti, Oh Brasil :2006
In the Father's Arms :2006
En los Brazos del Padre :2006
Tempo de Festa :2007
Príncipe da Paz :2007
Com Intensidade :2008
A Canção do Amor :2008
Tua Visão :2009
Aleluia :2010
Sol da Justiça :2011
Glória a Deus :2012
Creio :2012
Global Project: Português :2012
Renovo :2013
Tu Reinas :2014
Tetelestai :2015
Deus Reina :2015
2016: Pra Sempre Teu
2016: Imersão
2017: Muralhas
2017: Imersão 2
2017: Deserto de Revelação
2018: Eu e a Minha Casa
2019: Imersão 3
2019: Outra Vez
דיסקוגרפיה > עם קריאנסס דיאנטה דו טרונו

Crianças Diante do Trono :2002
Amigo de Deus :2003
Quem é Jesus? :2004
Vamos Compartilhar :2005
Arca de Noé :2006
Samuel, O Menino Que Ouviu Deus :2007
Para Adorar ao Senhor :2008
Amigos do Perdão :2010
Davi :2012
2015: Renovo Kids
2016: DT Babies
Burn It Down

| --- | --- |

עטיפת האלבום
 סינגל בביצוע לינקין פארק
 מתוך האלבום Living Things
 יצא לאור:  16 באפריל 2012
 תאריך הקלטה:  2011-2012
 סוגה:  רוק אלטרנטיבי, ראפ רוק, מוזיקה אלקטרונית
 שפה:  אנגלית 
 אורך:  3:51
 חברת תקליטים:  Warner Bros. Records
 כתיבה:  לינקין פארק
 הפקה:  ריק רובין, מייק שינודה
 
Burn It Down הוא הסינגל הראשון שיצא לאור מהאלבום Living Things של לינקין פארק. האלבום עצמו יצא ב-26 ביוני 2012.
סקירה

הסינגל Burn It Down פורסם עוד במרץ. חלקים שלו דלפו לרשת ולבסוף ב-16 באפריל 2012 יצא לאור השיר ביחד עם קליפ כתוביות. לאחר מכן פורסם גם קליפ שזכה ל-50 מיליון צפיות ביוטיוב (נכון ל-27 באפריל 2013). לקליפ הכתוביות יש מעל ל-15 מיליון צפיות (נכון ל-27 באפריל 2013).
במהלך השיר נשמעים קטעים אלקטרונים ביחד עם שירתו של הסולן צ'סטר בנינגטון עד לדקה 2:28 בה הראפר מייק שינודה נותן קטע ראפ.
הקליפ

בקליפ נראים חברי הלהקה במקום מסוים שנראה כאילו עבר שרפה ובמהלך הקליפ ישנן אבנים מעופפות שמתאספות בתקרה לרשת חשמלית כחולה ובחברי הלהקה משתנים מפעם לפעם לאש או לחשמל.
מקום שיא במצעדים

#1 US Rock Songs
#1 US Alternative Songs
#1 US Hot Mainstream Rock Tracks
#1 UK Rock
#27 UK Singles
#2 Canada: Alternative Rock
#13 Canada: Active Rock
#2 המצעד הגרמני
#1 המצעד הלוקסמנבורגי
#41 המצעד האוסטרלי
#10 המצעד האוסטרי
#8 המצעד הבלגי
#37 המצעד הדני
#47 המצעד הצרפתי
#43 המצעד האירי
#12 המצעד האיטלקי
#7 המצעד היפני
#50 המצעד המקסיקני
#13 המצעד הניו זילנדי
#10 המצעד הרוסי
#28 המצעד הסקוטי
#43 המצעד הספרדי
#12 המצעד השווייצרי
#29 המצעד הסלובקי
אליפות אירופה בשחייה 1958

אליפות אירופה התשיעית בשחייה נערכה בבודפשט שבהונגריה מ-31 עד 6 בספטמבר 1958.
יאן בלק (בריטניה בריטניה) זכה ב-3 מדליות זהב.
טינקה לנגרברג (הולנד הולנד) זכתה ב-2 מדליות זהב.
אדה דן האן (הולנד הולנד) זכתה ב-2 מדליות זהב.
טבלת המדליות כללי

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ברית המועצות ברית המועצות | 5 | 6 | 5 | 16 |
| 2 | בריטניה בריטניה | 5 | 4 | 4 | 13 |
| 3 | הולנד הולנד | 5 | 3 | 0 | 8 |
| 4 |  הונגריה (מארחת) | 2 | 2 | 3 | 7 |
| 5 | איטליה איטליה | 1 | 2 | 2 | 5 |
| 6 | שוודיה שוודיה | 1 | 0 | 2 | 3 |
| 7 | צרפת צרפת | 1 | 0 | 0 | 1 |
| 8 | מערב גרמניה מערב גרמניה | 0 | 1 | 2 | 3 |
| 9 | צ'כוסלובקיה צ'כוסלובקיה | 0 | 1 | 1 | 2 |
| 10 | יוגוסלביה יוגוסלביה | 0 | 1 | 0 | 1 |
| 11 | מזרח גרמניה מזרח גרמניה | 0 | 0 | 1 | 1 |
| סך הכל | סך הכל | 20 | 20 | 20 | 60 |
כדורמים

| מקום | נבחרת |
| --- | --- |
:  הונגריה
: יוגוסלביה יוגוסלביה
: ברית המועצות ברית המועצות
קפיצה למים > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
התחרות:  
| מקפצה גמישה מ-3 מטר | ניניל קרוטובה   ברית המועצות ברית המועצות | 124.22 נקודות | צ'רמיין וולש   בריטניה בריטניה | 123.32 נקודות | ולנטינה ז'דובה   ברית המועצות ברית המועצות | 122.75 נקודות |
| פלטפורמה קשיחה מ-10 מטר | אלדונה קרקייטה   ברית המועצות ברית המועצות | 81.14 נקודות | רייזה גורוחובסקאיה   ברית המועצות ברית המועצות | 80.93 נקודות | בירטה כריסטופרסן   שוודיה שוודיה | 80.34 נקודות |
קפיצה למים > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
התחרות:  
| מקפצה גמישה מ-3 מטר | לאסלו אויווארי    הונגריה | 141.17 נקודות | הורסט רוזנפלד   גרמניה גרמניה | 139.77 נקודות | רומן ברנר   ברית המועצות ברית המועצות | 139.39 נקודות |
| פלטפורמה קשיחה מ-10 מטר | בריאן פלפס   בריטניה בריטניה | 143.74 נקודות | מיכאיל צ'צ'בה   ברית המועצות ברית המועצות | 136.87 נקודות | יאנו מרטון    הונגריה | 134.68 נקודות |
שחייה > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| 100 מטר חופשי | קייט יובסון   שוודיה שוודיה | 1:04.7 דקות | קוקי חסטלארס   הולנד הולנד | 1:05.0 דקות | ג'ודי גרינהאם   בריטניה בריטניה | 1:05.4 דקות |
| 400 מטר חופשי | יאנס קוסטר   הולנד הולנד | 5:02.6 דקות | קורי סכימל   הולנד הולנד | 5:02.6 דקות | ננסי ריי   בריטניה בריטניה | 5:07.7 דקות |
| 100 מטר גב | ג'ודי גרינהאם   בריטניה בריטניה | 1:12.6 דקות | מרגרט אדוארדס   בריטניה בריטניה | 1:12.9 דקות | לריסה ויקוטרובה   ברית המועצות ברית המועצות | 1:13.9 דקות |
| 200 מטר חזה | אדה דה האן   הולנד הולנד | 2:52.0 דקות | אניטה לונסברו   בריטניה בריטניה | 2:53.5 דקות | וילטרוד אורסלמן   גרמניה גרמניה | 2:53.8 דקות |
| 100 מטר פרפר | טינקה לנגרברג   הולנד הולנד | 1:11.9 דקות | אטי פורביי   הולנד הולנד | 1:12.2 דקות | מרטה סקופילובה   צ'כוסלובקיה צ'כוסלובקיה | 1:14.3 דקות |
| 4x100 מטר חופשי | הולנד הולנד | 4:22.9 דקות | בריטניה בריטניה | 4:24.2 דקות | שוודיה שוודיה | 4:28.5 דקות |
| 4x100 מטר מעורב | הולנד הולנד | 4:52.9 דקות | ברית המועצות ברית המועצות | 4:54.2 דקות | בריטניה בריטניה | 4:54.3 דקות |
שחייה > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| 100 מטר חופשי | פאולו פוצ'י   איטליה איטליה | 56.3 שניות | ויקטור קונופליוב   ברית המועצות ברית המועצות | 56.9 שניות | גיולה דובאי    הונגריה | 57.5 שניות |
| 400 מטר חופשי | יאן בלק   בריטניה בריטניה | 4:31.3 דקות | בוריס ניקיטין   ברית המועצות ברית המועצות | 4:36.2 דקות | פאולו גלטי   איטליה איטליה | 4:38.1 דקות |
| 1500 מטר חופשי | יאן בלק   בריטניה בריטניה | 18:05.8 דקות | יוז'ף קטונה    הונגריה | 18:13.0 דקות | גנדי אנדרוסוב   ברית המועצות ברית המועצות | 18:30.2 דקות |
| 100 מטר גב | רובר כריסטוף   צרפת צרפת | 1:03.1 דקות | ליאוניד ברבייר   ברית המועצות ברית המועצות | 1:03.9 דקות | וולפגנג וגנר   מזרח גרמניה מזרח גרמניה | 1:05.5 דקות |
| 200 מטר חזה | ליאוניד קולסניקוב   ברית המועצות ברית המועצות | 2:41.1 דקות | רוברטו לצרי   איטליה איטליה | 2:41.3 דקות | קלאוס בודינגר   מערב גרמניה מערב גרמניה | 2:41.4 דקות |
| 200 מטר פרפר | יאן בלק   בריטניה בריטניה | 2:21.9 דקות | פאבל פזדירק   צ'כוסלובקיה צ'כוסלובקיה | 2:22.6 דקות | גרהם סימונדס   בריטניה בריטניה | 2:25.8 דקות |
| 4x200 מטר חופשי | ברית המועצות ברית המועצות | 8:33.7 דקות | איטליה איטליה | 8:41.2 דקות |  הונגריה | 8:45.3 דקות |
| 4x100 מטר מעורב | ברית המועצות ברית המועצות | 4:16.5 דקות |  הונגריה | 4:20.4 דקות | איטליה איטליה | 4:21.9 דקות |
אבן ח'ורדאדבה

| --- | --- |

 לידה:  820? ח'וראסאן, בית עבאס 
 פטירה:  912? (בגיל 92 בערך) 
 ענף מדעי:  גאוגרפיה
 מקום מגורים:  איראן
 מקום לימודים:  בגדאד 
 הערות:  ממוצא פרסי
 תרומות עיקריות
 כתב את הספר הגאוגרפי הראשון בשפה הערבית "כתאב אל-מסאליכ ואלממאליכ"
 
אבו אל-קאסם עוביידאללה אבן ח'ורדאדבה (בפרסית: ابوالقاسم عبیدالله ابن خردادبه) (בערך 820 – 912 לספירה) היה גאוגרף פרסי. כתב את הספר הגאוגרפי הראשון בשפה הערבית "כתאב אל-מסאליכ ואל-ממאליכ".
היה בן למשפחה פרסית עשירה מצפון איראן. מונה למנהל הדואר במחוז ג'יבאל בצפון מערב איראן תחת הח'ליף העבאסי אל-מעתמד (שלט בין השנים 869–885 לספירה). בתפקיד זה שימש אבן ח'ורדאדבה גם כמנהל דואר כללי וגם כרב המרגלים האישי של הח'ליף במחוז זה. מלבד ספרו הגאוגרפי המפורסם אבן ח'ורדאדבה כתב גם ספרים נוספים בנושא תרבות פרס ומוזיקה.
כתאב אל-מסאליכ ואל-ממאליכ

אבן ח'ורדאדבה כתב את הספר "כתאב אל-מסאליכ ואל-ממאליכ" ("ספר הדרכים והממלכות") בין השנים 846-847. בספר זה הוא מתאר עמים שונים שחיו בפרובינציות של הח'ליפות העבאסית.
יחד עם מפות, הספר כולל גם תיאור של הארץ, האנשים והתרבות של חופי דרום אסיה לרבות בראהמאפוטרה, איי אנדמן, מלזיה והאי ג'אווה. הארצות של שושלת טאנג הסינית, שילה המאוחדת (קוריאה) ויפן מוזכרות בעבודתו.
הספר הוא אחד מהמקורות היחידים ששרדו שמתארים סוחרים יהודים הידועים בשם "רדהנים".
על הרדהנים כתב: "סוחרים אלה מדברים ערבית, פרסית, יוונית, לשון הפרנקים, האנדלוסים, והסלאבים. עוברים הם ממערב למזרח וממזרח למערב, ועושים דרכם בים וביבשה. הם מביאים מן המערב סריסים, עבדים ושפחות, חרבות, עורות הביבר והנמייה".
| --- | --- |
בקרת זהויות :  NLI: 987007309331305171  BIBSYS: 90696099  GND: 102413525  ISNI: 0000 0001 2103 3723  LCCN: n89105578  SELIBR: 191294  SUDOC: 07708229X  TDVİA: ibn-hurdazbih  VcBA: 495/21127  VIAF: 100186567   WorldCat (עם VIAF): 100186567
מיכל אסקפה

מיכל אסקפה (נולדה ב-1937) היא אלופה פאראלימפית ישראלית. בעלת 7 מדליות אולימפיות מהן 2 זהב, 1 כסף ו-4 ארד.
ביוגרפיה

אסקפה נולדה בצרפת. הוריה נספו במלחמת העולם השנייה והיא עלתה לארץ ישראל במסגרת עליית הנוער. בצעירותה עסקה בספורט, אך בהיותה בת 15 בראשית שנות החמישים נפגעה מפוליו. היא שותקה בשתי רגליה ובאופן חלקי ביד אחת ורותקה לכסא גלגלים. לאחר מכן עברה לחיות בירושלים, סיימה את לימודיה התיכוניים ולמדה הנהלת חשבונות. בשנת 1962 עברה לחולון וחזרה לעסוק בספורט במסגרת מרכז הספורט לנכים.
תוך זמן קצר מחזרתה לעיסוק בספורט זכתה בתואר אלופת ישראל בטניס שולחן לנכים ונשלחה להשתתף במשחקי סטוק מנדוויל ומ-1964 ועד 1980 בתחרויות המשחקים הפאראלימפיים. לאורך השנים התחרתה בטניס שולחן, שחייה וקליעה בחץ וקשת. בשנת 1970 הייתה ממייסדי האגודה הישראלית לקליעה בחץ וקשת.
במשחקים הפאראלימפיים טוקיו (1964) זכתה אסקפה ב-3 מדליות ארד. במשחה ל-25 מטר חזה במשחה ל-25 מטר חופשי ובטניס שולחן ליחידות.
במשחקים הפאראלימפיים תל אביב (1968) זכתה אסקפה בשתי מדליות, מדליית זהב ביחד עם נבחרת הכדורסל נשים בכיסאות גלגלים ובמדליית כסף בטניס שולחן ליחידות. נוסף לכך היא הגיעה לשלב רבע הגמר בטניס שולחן  לזוגות ביחד עם בתיה משעני.
במשחקים הפאראלימפיים היידלברג (1972) זכתה אסקפה במדליית ארד בטניס שולחן ליחידות וסיימה במקום 11 בחץ וקשת.
במשחקים הפאראלימפיים טורונטו (1976) זכתה אסקפה במדליית זהב בטניס שולחן ליחידות.
תנינענק

"תנינענק" (הלחם של "תנין" ו"ענק") הוא אלבום האולפן השביעי של הזמרת-יוצרת הישראלית קורין אלאל. האלבום יצא ב-22 ביולי 2001 דרך חברת התקליטים NMC.
רקע והוצאה לאור

הוצאתו של תנינענק הוקדשה לענבל פרלמוטר, שנהרגה ארבע שנים קודם לכן בתאונת דרכים. היא הייתה אחת מהשותפות הבולטות ביותר ביצירתו של כשזה עמוק, אלבום האולפן הקודם של אלאל. באפריל אותה השנה פרסמה את שיר הנושא של האלבום, "תנינענק", שדורג בשיאו במקום השלישי במצעד הפזמונים השבועי של רשת ג'. בד בבד יצאה מהארון כלסבית בפני התקשורת. כשבועיים לפני פרסום האלבום המלא החליטה להוציא את "גשם של פתאום" כסינגל מסחרי. הסינגל השלישי, "משפחה", נשלח לרדיו לאחר יציאתו של תנינענק. "את יפה" יצא כסינגל הרביעי והאחרון מתוך האלבום. רצועותו האחרונה, "Shaffani" ("שעפתני"), היא היחידה המבוצעת באנגלית.
תנינענק הוא אלבום רוק אלקטרוני, המושפע מכמה סוגות מוזיקליות נוספות, דוגמת מזרחית וניסיונית.
ביקורות

תנינענק זכה לשבחים מפי מבקרי המוזיקה. הכתירו אותו כאלבום המקורי ביותר של אלאל, וטענו כי האזנה לו דומה לנפילה בתוך מנהרה מאוזנת וארוכה, שבסופה מופיעים דמויות אגדיות כמו חתול צ'שייר, מלכת הלבבות והכובען המטורף. ”האתגר המרכזי שעומד בפני כל מי שעוסק ויוצר במוסיקה אלקטרונית הוא להפוך אותה לאינטימית, כזו שהמאזין יוכל להזדהות איתה, להתרגש ממנה, לחוות אותה בעוצמה. המיוחד באלבום הוא שקורין לא הסתתרה מאחורי המחשב. ההפקה המוזיקלית המופלאה של מרקו גורקן לא באה על חשבון ניסיון אמיץ וכנה לומר משהו, לחטט בנפש ולהוציא הכל החוצה” – נכתב באחת הביקורות. גבע קרא עוז מ-ynet לא פיתח ציפיות לקראת האלבום, כיוון שהתאכזב מאוד מהסינגל הראשון מתוכו. אולם לבסוף טען כי אלאל הצליחה ליצור אחד-עשר שירי מופת. לעומת זאת, בגלובס סברו כי יש באלבום רגעים יפים, אך הוא רחוק מלהיות "מסעיר" ככללותו.